b'\n_START_ARTICLE_\nRick Bota\n_START_PARAGRAPH_\nRick Bota on Hollywoodin independent-piireiss\xc3\xa4 vaikuttava ohjaaja-kuvaaja.\n_START_SECTION_\nKuvaaja\n_START_PARAGRAPH_\nRick Bota on toiminut kuvaajana (englanniksi cinematographer ja director of photography) useissa Hollywood- ja independent-tuotannoissa niin elokuva- kuin TV-puolella._NEWLINE_TV-puolelta tunnetuimmat ovat West Wing ja Werewolf, elokuvapuolelta Tales from the Crypt \xe2\x80\x93 pahan l\xc3\xa4hettil\xc3\xa4s (Demon Knight) sek\xc3\xa4 Pahuuden kartano (House on Haunted Hill)._NEWLINE_B-elokuvien puolella uransa tehnyt Bota on ollut kuvaajana my\xc3\xb6s mm. Bloodfist III: Forced to Fight -elokuvassa. Second unit -puolella h\xc3\xa4n on kuvannut mm. elokuvia Tappava ase 4 (Lethal Weapon 4), Tappavat arvosanat (Teaching Mrs. Tingle), J\xc3\xa4\xc3\xa4hyv\xc3\xa4iset tyt\xc3\xb6ille (Kiss the Girl) sek\xc3\xa4 Kaappaus raiteilla (Under Siege 2: Dark Territory).\n_START_SECTION_\nOhjaaja\n_START_PARAGRAPH_\nL.A. Doctors -TV-sarjan kuvaajana toiminut Bota sai ymm\xc3\xa4rrett\xc3\xa4v\xc3\xa4sti my\xc3\xb6s ohjata yhden jakson sarja vuonna 1999. Hellraiser 6: Maanp\xc3\xa4\xc3\xa4llinen helvetti (Hellraiser: Hellseeker) vuodelta 2002 oli h\xc3\xa4nen esikoisohjauksensa, ja se p\xc3\xa4\xc3\xa4tyi suoraan videolevitykseen._NEWLINE_Yhdess\xc3\xa4 Robert Harmonin kanssa h\xc3\xa4n ohjasi samaisena vuonna Wes Cravenin tuottaman They-elokuvan._NEWLINE_Kulttimaineesta nauttivaa Hellraiser-sarjaa Bota on ohjannut sitten oikein urakalla: vuonna 2005 ilmestyi kaksi h\xc3\xa4nen ohjaamaansa Hellraiseria: Hellraiser: Deader ja Hellraiser: Hellworld._NEWLINE_Bota on toiminut my\xc3\xb6s mm. Mimicin second unit -ohjaajana.'